Don Martin

For tegneserieskaperen, se Don Martin (tegneserieskaper)

Martin «Don Martin» Ahzami Raknerud (født  på Aker sykehus i Oslo) er en norsk rapper og tekstforfatter. Don Martin er med i Tee Productions og har gitt ut flere album sammen med Tommy Tee, blant annet det Spellemann-vinnende albumet En Gang Romsåsgutt Alltid Romsåsgutt. Han har også samarbeidet lenge med den svenske rapperen Promoe fra Looptroop Rockers. Don Martin har skrevet flere forestillinger, blant annet sammen med forfatter Zeshan Shakar, som Martin også spiller i. For forestillingen Blokk til blokk vant Don Martin sammen med Fela og Castro Oslo bys kunstnerpris.

 Biografi 
Don Martin regnes av mange som en av veteranene i det norske hiphop-miljøet Han står blant annet bak prosjektene Conspiracy 2 Murda the Mentally Dead og Alarmclock Connection, dessuten er han kjent både som talsmann for graffiti og en writer. Han var også med å starte Gatas Parlament tidlig på nittitallet. Don Martin var, sammen med resten av Gatas Parlament, også med i gruppa Samvirkelaget.

Don Martin har også gitt ut en rekke selvproduserte soloplater, både med engelsk og norsk tekst. Utenfor Gatas Parlament har Don Martin siden 2009 samarbeidet mye med Groruddalen-gruppa Breaknecks, og bidrar blant annet på flere av deres utgivelser. Raknerud har også spilt en rekke rekke konserter med jazzmusikere, under ledelse av Bugge Wesseltoft.

Don Martin deltok våren 2011 i del én av første runde i det norske National Cypher-prosjektet, sammen med artistene Karpe Diem, Jae-R og Pumba, og anses  som vinneren av konkurransen, selv om ingen offisiell dømming har funnet sted.

24. mai 2013 ga Don Martin ut sitt første norskspråklige soloalbum En Gang Romsåsgutt Alltid Romsåsgutt som debuterte på 25.-plass på VG-lista over bestselgende album. Don Martins mest kjente låt er Oslo-hyllesten «Nilsen» fra samme album, som vant NOPAs tekstpris i 2013. Han er også aktiv som DJ og programleder på radio, og har som skribent blant annet skrevet for flere blader og har vært med på å skrive en bok. 

I april 2014 utga Don Martin et kort oppfølger album under tittelen Mann For Min Hatt, også dette produset i sin helhet av Tommy Tee. 23. juni samme år kom det fram via Gatas Parlaments nettside at de to andre medlemmene i bandet jobber med et nytt album og turne uten Don Martin.Gatas parlament: Lyrisk bloddoping  Det var lenge uklart hvorvidt han var medlem i bandet fortsatt eller ikke. I mars 2015 slapp Don Martin låten «Berg og Dalbane» hvor han tok farvel med Gatas Parlament.Dagbladet: Don Martin fikk fyken fra Gatas ParlamentSpirit: Berg og Dalbane Don Martin ute av Gatas Parlament

 Priser og nominasjoner 
I 2002 vant Don Martin sammen med Jester Norwegian Hood-prisen for innsats for norsk hiphop-miljø. Han er også med i gruppa Samvirkelaget og ble med gruppa nominert til Alarmprisen 2007 i klassene beste liveband og beste hiphop-plate. Don Martin mottok i 2013 to priser fra NOPA (Norsk forening for komponister og tekstforfattere); NOPAs tekstpris for låten «Nilsen» og Kardemommestipendet, et reise- og arbeidsstipend i Thorbjørn Egners navn. For albumet En gang Romsåsgutt alltid Romsåsgutt fikk han Spellemannprisen 2013 i klassen Urban. Don Martin ble i 2013 også kåret til Årets Navn i Groruddalen av avisen Ditt Oslo. I 2016 ble Don Martin tildelt en hederspris av Romsås Vel for «å sette Romsås på kartet gjennom sin musikk og musikkvideoer».

Høsten 2021 ble Don Martin hedret som del av veggmaleriet «Romsås Wall of Fame» på Romsås senter, sammen med 10 andre kjente lokale helter.

 Radiomann 
Don Martin begynte som lydtekniker en dag i uka på hiphop-radioprogrammet til Radio Immigranten i åttende klasse, som en del av utplassering fra ungdomsskolen. I 1996 startet han radioprogrammet Hota Chocolata sammen med rapper og produsent Jester. To år senere startet Don Martin sitt første egne radioprogram, i begynnelsen sammen med Aslak Borgersrud, hver mandag på Tellus Radio. Et år senere skulle navnet bytte ut den ene programlederen og Martin fortsatte under navnet Goodshit Radio.

Siden sommeren 1998 kringkaster Don Martin radioprogrammet Goodshit Radio hver fredag på Radio Nova i Oslo-området. Goodshit serverer aktuelle nyheter, intervjuer og norsk og utenlandsk hiphop, Goodshit er også å få som podkast og publiseres på det norske hiphop-magasinet Kingsize sine sider ukentlig.

Våren 2010 var Don Martin med på å starte radioprogrammet Sudan Boom Box i Sudan, hvor han har to timers hiphop-sending i uka på radiokanalen Mango 96 FM. Radiokanalen er den største i Sudan. Programmet ble avsluttet ved inngangen til 2011. I 2014 fungerte Don Martin som ukentlig spaltist på NRK P13 radioprogrammet Siri & Co, og fra september 2018 til januar 2020 drev han programmet Superstars på samme kanal sammen med Jørgen Nordeng.

 Skribent 
Don Martin har også publisert en rekke skrevne tekster, deriblant kronikk i Aftenposten og i Dagbladet, korthistorier i  Klassekampen, Filologen og intervjuer for Kingsize og Stealth Magazine Australia. Fra 2009 har Martin en helsides spalte i ungdomsmagasinet Spirit under tittelen Martins Motgift. Samme år ga Cappelen Damm ut boka Røverhistorier & raptekster skrevet av Raknerud og de to andre medlemmene i Gatas Parlament.

I desember 2013 fikk Raknerud mye oppmerksomhet rundt sin kronikk «Ran av barn gir barneran» som omhandlet både den omtalte ransbølgen i Oslo og stormen rundt nedleggelse av fritidsklubber i Oslo.

Don Martin har også foreslått det nye norske ordet oversove.

 Diskografi 

 Solo på norsk 
 En Gang Romsåsgutt Alltid Romsåsgutt (2013)
 Mann For Min Hatt (2014)
 Berg og Dalbane / Skjønner Du Natta (2015)
 Løvehjerter Blant Slangene i en Tigerstad (2016)
 Mosaikk (2020)

 Med Promoe 
 Public Enemy (2019)

 Med Gatas Parlament 
 Autobahn til Union (1994)
 Slå Tilbake (1996)
 Naturkraft (1997)
 Stem Gatas Parlament (1999)
 Bootlegs, B-Sider & Bestiser (mixtape) (2004)
 Fred, Frihet & Alt Gratis (2004)
 Bombefly (2004)
 93 Til Infinity (gateplate)(2007)
 Counter strike EP (2008)
 Kidsa har alltid rett CD/DVD (2008)
 Apocalypso (2008)
 Gateplata (2011)
 Dette forandrer alt (2011)
 "Naboklager Remix Bonanza" (2011)

 Med Jester 
 Sikter på månen og lander på taket (2009)

 Med Supa Sayed 
 Motgift EP (2006)

 Solo på engelsk 
 The al Dente EP (2001)
 Radio Alarmclock EP (2002)
 Video Alarmclock DVD (2003)
 Situation Normal All Fucked Up (2005)

 Andre prosjekter på engelsk 
 C2M – Episode I The Ressurection (2000)
 Jester & Don Martin – Bombs in your brain 12" (2001)

 Referanser 

 Eksterne lenker 



 Gatas Parlament
 Don Martins blogg
 Don Martins verifiserte Rap Genius-profil
 Don Martin på Myspace
 Goodshit Radio

Kategori:Norske rappere
Kategori:Norske DJ-er
Kategori:Vinnere av Spellemannprisen
Kategori:Personer fra Oslo